Diari Oficial de la Generalitat Valenciana


Sumari del DOGV 2577, del 04-09-1995 (1995/835954)

ORDRE de 26 de juny de 1995, de la Conselleria d'Educació i Ciència, per la qual s'autoritza el funcionament del Conservatori Professional de Música de Torrent.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/06/26/(4)/dof/vci/html**

### Dades del document

Número de DOGV
:   2577

Data del DOGV
:   04-09-1995

Secció del DOGV
:   DISPOSICIONS GENERALS

Número del document
:   1995/835954


Data del document
:   26-06-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 26 de juny de 1995, de la Conselleria d'Educació i Ciència per la qual s'autoritza el funcionament del Conservatori Professional de Música de Torrent.   
Mitjançant el Decret 88/1995, de 16 de maig (DOGV de 29 de maig), es va crear un conservatori de grau professional a Torrent per diversificar i descongestionar l'oferta de places escolars d'ensenyament musical a la comarca de l'Horta.  
Es fa necessari ordenar el funcionament de l'esmentat centre i determinar els ensenyaments que s'hi impartiran.  
Fent ús de les atribucions que em confereix la disposició final primera del Decret 89/1995 i l'article 35 de la Llei 35 de 5/1983, de 30 desembre, de Govern Valencià,  
ORDENE  
Primer  
El Conservatori Professional de Música de Torrent, codi 89116084, iniciarà les activitats en el curs acadèmic 1995/96.  
Segon  
El centre impartirà els ensenyaments regulats en la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 756/1992, de 26 de juny, pel qual s'estableixen els aspectes bàsics del currículum dels graus elemental i mitjà dels ensenyaments de música (BOE de 27 d'agost) següents:  
a) Grau elemental de les especialitats instrumentals següents: Clarinet, Fagot, Flauta travessera, Guitarra, Oboè, Percussió, Piano, Saxófon, Trombó, Trompa, Trompeta, Tuba, Violí i Violoncel.  
b) Grau mitjà de les especialitats següents: Clarinet, Fagot, Flauta Travessera, Guitarra, Oboè, Percussió, Piano, Saxófon, Trompa, Trompeta, Trombó, Tuba, Violí i Violoncel.  
Així mateix, impartirà les assignatures previstes per a cadascun d'aquests graus, en els articles 7 i 10 del Decret 151/1993, de 17 d'agost, del Govern Valencià, pel qual s'estableix el currículum dels graus elemental i mitjà de música i es regula l'accés als esmentats graus (DOGV de 2 de setembre).  
Tercer  
La implantació dels ensenyaments de grau mitjà s'efectuarà gradualment, de conformitat amb el que s'estableix en l'article 26 del Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, segons la redacció que en fa el Reial Decret 1.487/1994, d'1 de juliol, pel qual es modifica i completa l'esmentat Reial Decret 986/1991.  
Fins a la implantació de la totalitat dels nous ensenyaments, el centre continuarà impartint els que li van ser autoritzats en l'Ordre de 27 de setembre de 1989 (DOGV de 15 de febrer de 1990) i en l'Ordre de 28 de setembre de 1990 (DOGV de 15 de febrer de 1991) corresponents als plans d'estudi regulats pel Decret 2.618/1966, de 10 de setembre, fins a l'extinció dels esmentats plans en els terminis fixats en el paràgraf anterior.  
Quart  
L'establiment efectiu de les especialitats i cursos autoritzats s'entenen subordinats a l'existència de dotacions.  
Cinqué  
El professorat amb destinació al conservatori que es transforma s'integrarà en el nou conservatori professional.  
DISPOSICIó ADDICIONAL  
El que s'estableix en aquesta disposició s'inscriurà al Registre de Centres Docents de la Comunitat Valenciana.  
DISPOSICIONS FINALS  
Primera  
S'autoritza les direccions generals de Personal, de Règim Econòmic, d'Ordenació i Innovació Educativa i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenvolupament del que s'estableix en aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics s'entendran referits a l'inici del curs escolar 1995/96.  
València, 26 de juny de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI